**Bestyrelsesmøde**

**Dagsorden onsdag den 03.november 2021 kl. 19 00.**

Til stede: Margrethe, Sofie, Rasmus, Millie, Erik, Petra, Annie. Afbud: Chris, Marie.

1.      Gennemgang af referat fra sidst

2.      Nyt fra formanden og nyt fra CISU

3.      Nyt fra kasseren

4.      Nyt fra sekretæren

5.      Nyt fra projekterne

6.      Nyt om bestyrelsesweekenden

7.      Nyt om Nytårskur

8.      Evt.

1. **Gennemgang af referat fra sidst**

Referat fra sidste bestyrelsesmøde, den 30. august 21 blev gennemgået.

Alain og Millie deltog den 25.-26. september på CISUs Agricultural Inspirational Weekend på Kalø Økologiske Landbrugsskole på Kalø. Der blev fortalt om forskellige projekter i Afrika, blandt andet fortalte en hollandsk organisation SOLIDARIDAD om deres arbejde med fair-trade guld.

POP-UP besked om sommerfest er fjernet fra hjemmesiden.

Ang. Samarbejdsaftale mellem DASAM og Dialogos, Erik mener at en andel på 30% af administration i Nepal projekt er for lidt for DASAM, da bestyrelsen har udgifter til forsikring mod svindel 9.000 DK per år og til revision af DASAMs regnskaber, som krævet af CISU 10.000 DK per år. Erik foreslår derfor i stedet fifty fifty fordeling af administrationsmidler. Det blev godkendt med den tilføjelse, at hvis DASAM får andre projekter fremover, skal aftalen justeres.

Prodeco- Miserior - gruppen har lavet statusrapport, som er blevet godkendt af CISU.

Plagbol-Bolivia-gruppen har afleveret statusrapport, som blev godkendt af CISU.

Gruppen arbejder stadig med en Nicaragua-ansøgning.

**2.**      **Nyt fra formanden og nyt fra CISU**

Der har været Workshops om CISUs strategi med gode debatter. Både små og store organisationer deltog og viste den store spændvidde i organisationerne i CISU. Et emne var, at mange mener, det er blevet for DJØF´et i CISU, kravene bliver større og større.

Der er tale om en ny klima/miljø-pulje muligvis fra næste år på 100 millioner kroner over 4 år.

CISU har lanceret en ny online læringsplatform om forebyggelse af Sexual Misconduct. Der er lavet en læringssite, på FABO, som Margrethe har login til. Hun sender det til bestyrelsen.

CISU indbyder til kursus på Brandbjerg højskole, den 12-14 nov. Programmet består af en række kurser og fælles sessioner, Minister for Udviklingssamarbejde Flemming Møller Mortensen giver sit bud på lokalt lederskab i civilsamfundspartnerskaber om søndagen.

Margrethe har deltaget på ERFA–møde, for guldprojektet i Bolivia, det foregik pr. Zoom og partnere deltog.

CISU skulle den 28. oktober sætte fokus på samarbejde mellem forskning og civilsamfund, samt hvordan ”den gode dokumentation” gensidigt kan være berigende for både CSOer og forskningsinstitutioner. Arrangementet blev udskudt til 2.12.

Margrethe har holdt møde med CISU, omkring overførsel af penge til partnere. Jesper bruger ”REVOLUTE”, men CISU anerkender kun overførsel mellem banker. Det koster mange penge i gebyrer. Et forslag er, at CISU kunne ændre sin procedure på det punkt.

Der blev talt om det store pres på Civilsamfundspuljen og de få midler, der er, selvom behovet er blevet større. Ved sidste ansøgningsfrist for udviklingsindsatser, modtog CISU 32 ansøgninger, for over 71 millioner kroner, og der var 31millioner til uddeling. I 2015 lavede Dialogos en kampagne og sendte brev til de politiske ordførere for at gøre opmærksom på, at ekstra besparelser på den langsigtede udviklingsbistand er et angreb på de små danske civilsamfundsorganisationers frivillige arbejde rundt omkring i verden. Diálogos fremhævede, at et stærkt, aktivt og mangfoldigt civilsamfund, er grundstenen i sund udvikling af demokrati og menneskerettigheder. Der blev stillet forslag om, at bestyrelsen laver et nyt kampagnebrev på bestyrelsesweekenden.

Ebbe har revideret regnskabet fra samarbejdet med NAPE i Free Your Mine projektet, da der var mistanke om uregelmæssigheder i NAPEs samarbejde med andre organisationer. Der mangler at blive redegjort for nogle penge, men Ebbe har lavet et godt revisionsprotokollat, nu drejer det sig om 8.000 kr. Solveig Nielsen giver besked den 4.11.2021, om CISU godkender regnskabet.

Margrethe ønsker et fyraftensmøde, hvor Marie Brasholt kunne lave et oplæg med retningslinjer for Dialogos etos, hvordan fungerer vi som kulturbærere af Diálogos, blandt andet at huske på, at vi ikke udstiller interne konflikter. Margrethe kontakter Marie.

**Nyt fra kasserer**

Petra afholdt et projektkasseremøde den 14. oktober, Inger kunne ikke deltage, men Tony deltog. Der bliver sendt opgørelse ud hver måned, det fungerer godt, og der bliver afrapporteret i de rigtige skemaer.

**Nyt fra sekretariatet**

Almindelige sekretariatsopgaver udført – besvaret mail fra medlemmer, sendt mails videre fra CISU.

Onsdagsmøder med formanden.

Medlemmer pr. 03 november: 13 studenter. 113 husstand i alt 43 husstande,74 almindelige. I alt 200 medlemmer.  Nye medlemmer er Line Aalykke, stud., & Kristine Balslev Jørgensen, alm.

Der er sendt velkomstpapirer og opdatering af kartoteket.

**CISU**

-         Årsregnskabet er godkendt efter det blev underskrevet igen af Ebbe, ligesom årsberetningen skulle være selvstændig og underskrives af formanden.

-         Den 24. november inviterer CISU til samtale med udviklingsordførerne om, hvad den nye udviklingsstrategi betyder for civilsamfundet, og hvordan ordførerne arbejder for, at deres prioriteter bliver implementeret. Arrangementet afholdes i Store Sal på Vartov i København.

**Slot og Kulturstyrelsen** – Der er ansøgt om driftsstøtte. Puljen blev slået op meget hurtigt, 2 uger før fristen udløb, fordi Slot og Kulturstyrelsen ønsker at nå at fordele driftsstøtten inden årets udgang. Ansøgningen foregår via et nyt system, en ny portalløsning, som søges med Nem-ID.

Sekretariatet nåede at få en underskrevet revisorerklæring fra Ebbe samt indsende dokumentation for aktiviteter i tre regioner i 2019 og tilsvarende for 2018. Før i tiden skulle vi dokumentere aktiviteter i 3 regioner for 2 kalenderår. Denne gang beder de om aktiviteter i 3 regioner for hvert kalenderår. Diálogos manglede en aktivitet for 2018, så der er medregnet et foredrag fra Erik på Ærø. For 2019 medregnede viet oplæg fra Annie for medarbejderne på Moesgård.

Fremadrettet skal vi dokumentere 3 aktiviteter for hvert kalenderår. I 2019 havde vi 3 aktiviteter i 3 forskellige regioner. I 2020 har vi haft 4 aktiviteter i Region Hovedstaden, 1 i Region Sjælland, men vi mangler et arrangement i en anden region. I 2021 har Sekretariatet erindret de aktive om at huske at sende dokumentation for aktiviteter.

I 2021 har vi haft 4 aktiviteter i Region Hovedstaden, og 1 aktivitet i Region Syd, hvis vi medregner Minosh-ICOH webinar. Vi mangler et arrangement mere i en anden region i 2021.

Julemødet bliver erstattet af en Nytårskur, lørdag den 15. jan kl. 15. Margrethe vil kommunikere det ud i et nyhedsbrev til medlemmerne. Niklas sætter det på hjemmesiden, og sekretariatet sætter det på Facebook.

Erhvervskortet til Annie er opsagt hos DSB, fra 01.12. Tony og Petra er orienteret.

Sekretariatet laver en Adventskalender igen på Facebook og hjemmesiden med billeder og historier om covid-19 og påvirkningen af vores projekter. Der er allerede nogle historier: i Bolivia blev mundbindene politiske markører, i Uganda kom børnene ikke i skole i over et år, FYM lavede en plakatworkshop med UNACOH pr. ZOOM.

1. **Nyt fra projekter og grupper.**

**Uganda – KIMHECOP**

Gruppen har holdt møde og arbejder nu med en No-Cost-extention ansøgning til marts. Der er ikke nye tiltag. Louise tager måske på projektbesøg i januar 2022 for at lukke projektet og hjælpe dem videre. Millie spurgte for regler om rejser. Margrethe svarede, at bestyrelsen ser på den konkrete covid-19 situation 14 dage før og anbefaler, at man køber en rejse med afbestillingsforsikring. Især fordi vi for tiden ikke ved, om COVID-19 udvikler sig igen.

**Bolivia – Miserior**

Gruppen har holdt møde 10. oktober. Der har endnu ikke været projektbesøg på projektet endnu. Projektet med MISEREOR slutter 28.02.22, Alain rejser, så vidt omstændighederne byder det måske til januar. Gruppen arbejder på nyt projektforslag til marts, da MISEREOR er positive overfor at ville finansiere endnu 4 år. Det nye projektforslag arbejder med de fattigste bønder i Chuquisaca og har fokus på ernæring, proteinrig kost, akroøkologi, undervisning i ernæring i skoler, mødre, fokus på plantemedicin og nyttehaver. Annie og Jesper arbejder på en ansøgning til en forundersøgelse. Sofie forslog, at man tog kontakt til danske virksomheder, som f.eks. Arla, der allerede arbejder med et projekt med empowerment af fattige bønder og ernæring i Bangladesh, Sofie har en direkte kontakt i Arla.

**Uganda – UNACOH - Guld**

Der er endnu ikke kommet svar på projektansøgningen fra CISU.

I Uganda er der åbnet for minerne igen.

Slutevalueringen af projektet er næsten færdig, der mangler kun at interviewere to personer.

Minamata afholder Cop5 på Bali, den 03.11, Margrethe ville gerne have deltaget online, men fik aldrig linket.

**Bolivia – Plagbol - Guld**

Gruppen har holdt møde den 7. november. Der er en del udfordringer, fordi aktiviteterne, pga. COVID-19 ikke er foregået i den rækkefølge, det var planlagt. Den nye bolivianske ingeniør og Plagbol har taget ejerskab til projektet og eksperimenterer med nye metoder. F.eks. om magnetisme kan bruges? Det giver store diskussioner om produktionslinjer i gruppen. Et forslag er, at man kan

måle de forskellige metoder mod hinanden, men det kræver et monitoreringsbesøg. Indtil nu har Leoncio haft svært ved at rejse. FYM-gruppen har mange gode råd til gruppedynamikken, Rasmus understregede, at gruppen ofte holdt et møde selv først for at afklare kommunikationen. Bagefter har gruppen evalueret mødet. Annie mindede om, at den anerkendende tilgang er vigtig overfor partner, og så gerne, at der kom et monitoreringsbesøg afsted snart, for at afklare, om Dialogos og partner ligger for langt fra hinanden, eller ej.

Margrethe og Søren har deltaget i et Erfa-møde med CISU.

Annie understregede, at projektet er mere end den tekniske del, Plagbol arbejder selv med lederuddannelse med Leca-kvinderne. Omar har ønsket et zoom-møde med de ansatte om genderstrategier, som Annie afholder engang i december.

**Nicaragua – Guld**

Ansøgningsprocessen foregår stadig, Rasmus har gennemlæst projektansøgning og tilrettet projektet.

**Nepal – NPHF**

Der er lavet samarbejdsaftale mellem CISU og ICOEPH og mellem Diálogos og ICOEPH.

Gruppen afventer 1. kvartalsrapport, der er møde med projektleder Abihnav mellem 15. og 19. november 2021.

Der var møde i projektområdet i juli, hvor Abhinav og nye medarbejdere mødtes.

**Kommunikation**

Mads og Niklas skal holde møde sammen for, at Niklas kan overdrage hjemmesiden til Mads. Kommunikationsgruppen vil mødes efterfølgende og opdatere indhold.

1. **Nyt om bestyrelsesweekenden**

Der er afrejse fredag 26 november, bestyrelsens familiemedlemmer bliver inviteret med.

Jakob Ravn kommer og fortæller om bæredygtighed af projekter, om hvordan lokale firmaer kan overtage, når vores projekter er afsluttet. Udviklingsstrategien skal diskuteres. Der er forslag om, at diskutere medlemskampagner. Sofie og Margrethe organiserer weekenden.

1. **Nyt om Nytårskur**

FYM-gruppen vil gerne lave et fælles møde med guldgrupperne fra kl. 11 af inden nytårskuren.

**Evt.**

Margrethe fortalte at hun har uddelt certifikater via Zoom til minearbejdere, der har gennemgået master-miner træning Den danske ambassadør i Uganda holdt også en virtuel tale.

**Annie 11-11-21**